IMISLab/GreekWikipedia huggingface dataset:
Accept (άλμπουμ)

Accept είναι ο τίτλος του πρώτου και ομώνυμου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 16 Ιανουαρίου του 1979 μέσω της δισκογραφικής εταιρείας «Brain Metronome GmbH Records».

 Το πρώτο άλμπουμ των Accept ηχογραφήθηκε στο «Delta-Studio» του Ουίλστερ της Γερμανίας, τον Σεπτέμβριο και τον Δεκέμβριο του 1978. Η σύνθεση του συγκροτήματος αποτελούνταν από τον τραγουδιστή Ούντο Ντιρκσνάιντερ, τους κιθαρίστες Βολφ Χόφμαν και Γιοργκ Φίσερ, τον μπασίστα Πέτερ Μπάλτες και τον ντράμερ Φρανκ Φρίντριχ, ο οποίος αποχώρησε από τους Accept μετά το πέρας των ηχογραφήσεων και πριν την κυκλοφορία του δίσκου, δίνοντας τη θέση του στον Στέφαν Κάουφμαν. Εκτός του Ντιρκσνάιντερ, κύρια φωνητικά ανέλαβε και ο Μπάλτες για τα τραγούδια «Seawinds» και «Sounds of War».Κατά την κυκλοφορία του, το «Accept» πούλησε τρεις χιλιάδες αντίτυπα και το συγκρότημα περιόδευσε για την προώθηση του στη Γερμανία, την Ολλανδία, τη Γαλλία και το Βέλγιο. Η παραγωγή του άλμπουμ ήταν ιδιαίτερα χαμηλού επιπέδου και οι βαθμολογίες του ήταν χαμηλές, με το «Allmusic» να του δίνει 1,5 αστέρι με άριστα τα 5, χαρακτηρίζοντας το χωλό και ότι «θα έπρεπε να το κατέχουν μόνο οι φανατικοί οπαδοί του συγκροτήματος». 1. Lady Lou (Dirkschneider, Baltes, Hoffmann, Fischer, Friedrich) - 3:022. Tired of Me (Dirkschneider, Baltes, Hoffmann, Fischer, Friedrich) - 3:153. Seawinds (Dirkschneider, Baltes, Hoffmann, Fischer, Friedrich) - 4:324. Take Him in My Heart (Dirkschneider, Baltes, Hoffmann, Fischer, Friedrich) - 3:325. Sounds of War (Dirkschneider, Baltes, Hoffmann, Fischer, Friedrich) - 4:386. Free Me Now (Dirkschneider, Baltes, Hoffmann, Fischer, Friedrich) - 3:027. Glad to Be Alone (Dirkschneider, Baltes, Hoffmann, Fischer, Friedrich) - 5:148. That's Rock 'n' Roll (Dirkschneider, Baltes, Hoffmann, Fischer, Friedrich) - 2:539. Helldriver (Dirkschneider, Baltes, Hoffmann, Fischer, Friedrich) - 2:4210. Street Fighter (Dirkschneider, Baltes, Hoffmann, Fischer, Friedrich) - 3:28 Ούντο Ντιρκσνάιντερ - φωνητικά Βολφ Χόφμαν - κιθάρα Γιοργκ Φίσερ - κιθάρα Πέτερ Μπάλτες - μπάσο, φωνητικά Φρανκ Φρίντριχ - τύμπανα Accept - Accept | Songs, Reviews, Credits, Awards | AllMusic Accept - Accept - Metal Storm starling.rinet.ru - Accept
Και ο Θεός... έπλασε τη γυναίκα

Το Και ο Θεός... έπλασε τη γυναίκα (Γαλλικά: Et Dieu... crea la Femme) είναι μια Γαλλική δραματική ταινία του 1956 σε σκηνοθεσία Ροζέ Βαντίμ, με πρωταγωνιστές τους Μπριζίτ Μπαρντό, Κουρντ Γιούργκενς και Ζαν Λουί Τρεντινιάν.

 Η Ζυλιέτ Αρντί είναι μια νεαρή ανέμελη κοπέλα στο απόγειο της ομορφιάς της. Οι τρόποι της σκανδαλίζουν τη μικρή επαρχιακή πόλη όπου ζει υιοθετημένη. Μαθαίνει τυχαία ότι ο Αντουάν, ο άντρας που αγαπά, την βλέπει σαν μια περαστική περιπέτεια αλλά είναι έτοιμη να τον ακολουθήσει στην πόλη. Εκείνος την αγνοεί και λίγο αργότερα υπό την απειλή της θετής της μητέρας, ότι θα την στείλει πίσω στο ορφανοτροφείο, παντρεύεται τον μικρότερο αδερφό του Αντουάν, Μισέλ. Το νεαρό ζευγάρι θα γνωρίσει για λίγο την ευτυχία αλλά όταν ο Αντουάν επιστρέφει στο πατρικό σπίτι η κατάσταση θα παρεκτραπεί... Η ταινία έκανε πρεμιέρα στις αίθουσες της Γαλλίας στις 28 Νοεμβρίου του 1956 και προκάλεσε αίσθηση τόσο για τη θεματολογία της όσο και για την ίδια την πρωταγωνίστριά της. Την επόμενη χρονιά προβάλλεται στις Η.Π.Α και λογοκρίνεται, ενώ γίνεται αντικείμενο κατακραυγής και αφορισμών από καθολικές οργανώσεις. Θεωρείται αναμφίβολα ως η ταινία που έκανε τη Μπαρντό σταρ παγκόσμιας ακτινοβολίας και παράλληλα καθιέρωσε την εικόνα της λιγάκι αφελούς, πολύ προκλητικής και απελευθερωμένης γατούλας του σεξ. Παράλληλα οι συμπρωταγωνιστές της, Ζαν Λουί Τρεντινιάν και Κριστιάν Μαρκόν έγιναν, χάρη στην ταινία, αστέρια πρώτου μεγέθους. Ο σκηνοθέτης Ροζέ Βαντίμ, παντρεμένος ήδη με την Μπαρντό, γνώρισε την καταξίωση μέσα από το συγκεκριμένο φιλμ. Ο γάμος του ζευγαριού κατέρρευσε λίγο αργότερα μέσα στην υστερία και τη φρενίτιδα που προκάλεσε στα μίντια της εποχής η ταινία. Το φιλμ είναι γυρισμένο σχεδόν εξολοκλήρου στο Σαιν-Τροπέ με ελάχιστα γυρίσματα εσωτερικού χώρου να έχουν γίνει στα Studios de la Victorine στη Νίκαια. Χρησιμοποιήθηκε 35άρι έγχρωμο φιλμ με Σινεμασκόπ και μονοφωνικό ήχο. Πληροφορίες για τη μουσική της ταινίας. Φωτογραφίες από την ταινία. Δοκίμιο Αρχειοθετήθηκε 2008-01-12 στο Wayback Machine. του Chuck Stephens στο Criterion.com
Τερέσα Πρεκερόβα

Η Τερέσα Πρεκερόβα (πολωνικά: Teresa Prekerowa), επίσης γνωστή ως Τερέσα Πάρκερ (Teresa Preker, το γένος Ντόμπρσκα) (30 Δεκεμβρίου 1921, Ζαπούστα – 19 Μαΐου 1998 στη Βαρσοβία), ήταν Πολωνή ιστορικός και συγγραφέας του Konspiracyjna Rada Pomocy Żydom w Warszawie 1942-1945 (Η Ζεγκότα στη Βαρσοβία 1942-1945) που δημοσιεύθηκε το 1982 κατά τη διάρκεια της κομμουνιστικής στρατιωτικής καταστολής στη Λαϊκή Δημοκρατία της Πολωνίας.

 Η Πρεκερόβα γεννήθηκε στη Ζαπούστα, σε μια οικογένεια τοπικών γαιοκτημόνων και μεγάλωσε σε αγροτικές περιοχές. Κατά τη διάρκεια του Β΄ Παγκοσμίου Πολέμου, διέμεναν στην κατεχόμενη από τους Γερμανούς Βαρσοβία. Μετά τη σοβιετική κατάληψη και αργότερα, κατά τις πιο σκοτεινές μέρες του σταλινισμού στην Πολωνία, εργάστηκε στο Wydawnictwo Naukowe PWN, το οποίο ιδρύθηκε το 1951. Στη δεκαετία του 1970, μετακόμισε στο Państwowy Instytut Wydawniczy (Κρατικό Εκδοτικό Ινστιτούτο) με ειδίκευση στην κομμουνιστική λογοτεχνία, ιστορία και φιλοσοφία. Η Πρεκερόβα ολοκλήρωσε τις πανεπιστημιακές της σπουδές εκτός πανεπιστημιούπολης στο Πανεπιστήμιο της Βαρσοβίας το 1973 με μια μεταπτυχιακή διατριβή για τη Ζεγκότα που γράφτηκε με τη συμβουλή του Βουαντίσουαφ Μπαρτοσέφσκι, ο οποίος ήταν συνεργάτης της και σημαντικός προμηθευτής υλικού αναφοράς. Μετά τη δημοσίευση του (ήδη διευρυμένου) βιβλίου της για τη Ζεγκότα το 1982, το 1985 έλαβε τον τίτλο της Πολωνής Δίκαιης των Εθνών. Η Πρεκερόβα έγραψε ότι κατά τη διάρκεια του Β΄ Παγκοσμίου Πολέμου είχε συναντήσει ένα κοριτσάκι στο δρόμο από το Γκέτο της Βαρσοβίας και το έφερε σε ένα καθολικό μοναστήρι, ωστόσο, δεν είπε ποτέ σε κανέναν για αυτό, συμπεριλαμβανομένων των γονιών της.Η Πρεκερόβα έγραψε για τη διάσωση των Εβραίων από τους Πολωνούς κατά τη διάρκεια του Ολοκαυτώματος. Εκτίμησε ότι μεταξύ 160.000 και 360.000 Πολωνοί βοήθησαν στην απόκρυψη Εβραίων, που αντιστοιχεί στο 1% έως το 2,5% του πολωνικού πληθυσμού. Τους κατηγοριοποίησε ως «αυτούς που μπορούσαν να προσφέρουν βοήθεια» για να σώσουν άμεσα τους Εβραίους.Μετά την κατάρρευση της Σοβιετικής Ένωσης, το 1992 δημοσίευσε το Zarys dziejów Żydów w Polsce w latach 1939-1945 (Περίληψη της ιστορίας των Εβραίων στην Πολωνία το 1939-1945), και το 1995 έλαβε το βραβείο από το Πολωνικό PEN International. Πέθανε στη Βαρσοβία. Η Πρεκερόβα δεν υπήρξε ποτέ μέλος της Ζεγκότα, ωστόσο, η συνεισφορά της στη γενική γνώση για τις Πολωνο-Εβραϊκές σχέσεις στο Β΄ Παγκόσμιο Πόλεμο από την πολωνική «μη εβραϊκή» οπτική θεωρείται ουσιαστική. Βουαντίσουαφ Μπαρτοσέφσκι & Μίχαου Κόμαρ, Bóg, Honor, Ojczyzna. Przyjaciele znad Jordanu i Tamizy, wyd. Βαρσοβία, 2014. OCLC 878829728OCLC 878829728
129 (αριθμός)

Το 129 (εκατόν είκοσι εννέα) είναι ο φυσικός αριθμός που βρίσκεται μετά από το 128 και πριν από το 130. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 129 συμβολίζεται ως CXXIX στο ρωμαϊκό σύστημα αρίθμησης και ως ΡΚΘ΄ ή ρκθ΄ στο ελληνικό σύστημα αρίθμησης.

 Το 129 είναι ένας σύνθετος αριθμός, αφού οι φυσικοί διαιρέτες του είναι 1, 3, 43 και 129, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 130. Το ανάπτυγμα πρώτων παραγόντων του 129 είναι 129 = 3 · 43. Το 129 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 43). Το 129 είναι το άθροισμα των πρώτων δέκα διαδοχικών πρώτων αριθμών, δηλαδή 129 = 2 + 3 + 5 + 7 + 11 + 13 + 17 + 19 + 23 + 29. Μπορεί να γραφτεί σαν άθροισμα τριών τετραγώνων με τέσσερις διαφορετικούς τρόπους, αφού 129 = 112 + 22 + 22 = 102 + 52 + 22 = 82 + 82 + 12 = 82 + 72 + 42. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο 129 Αντιγόνη είναι ένας μεγάλος αστεροειδής της Κύριας Ζώνης Αστεροειδών.
Άγιος Νεκτάριος Χανίων

Ο Άγιος Νεκτάριος είναι οικισμός της κοινότητος Ασφένδου του δήμου Σφακίων στην περιφερειακή ενότητα Χανίων της Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Σφακίων του νομού Χανίων, στο γεωγραφικό διαμέρισμα Κρήτης.

 Ο Άγιος Νεκτάριος είναι ημιορεινός οικισμός στο νοτιοανατολικό τμήμα του νομού Χανίων. Βρίσκεται κοντά στην έξοδο του φαραγγιού Ασφένδου, ανατολικά της Χώρας Σφακίων και στην έξοδο προς Φραγκοκάστελλο, σε μέσο σταθμικό υψόμετρο 150. Απέχει 75 χλμ. περίπου ΝΑ. των Χανίων. Ο οικισμός αναγνωρίστηκε το 1981 και προσαρτήθηκε στην κοινότητα Ασφένδου. Με το ΦΕΚ 244Α - 04/12/1997 αποσπάστηκε από την κοινότητα Ασφένδου και προσαρτήθηκε στον δήμο Σφακίων. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 eetaa.gr
Το Ελληνοκαναδικό Βήμα

Το Ελληνοκαναδικό Βήμα (αγγλικά: The Greek Canadian Tribune, γαλλικά: La tribune grecque canadienne) είναι εβδομαδιαία ομογενειακή εφημερίδα, με τόπο έκδοσης το Μόντρεαλ του Καναδά. Δημοσιεύει άρθρα στην ελληνική γλώσσα, αλλά φιλοξενεί επίσης άρθρα και διαφημίσεις στα Γαλλικά και στα Αγγλικά.

 Σύμφωνα με την ιστοσελίδα της εφημερίδας και σχετικές μελέτες, είναι η παλαιότερη εφημερίδα της ελληνικής παροικίας στο Μόντρεαλ που συνεχίζει να εκδίδεται μέχρι σήμερα. Εκδόθηκε για πρώτη φορά στις 7 Μαρτίου 1964 και κυκλοφορούσε αρχικά σε τετρασέλιδη ή οκτασέλιδη έκδοση, ενώ περιείχε μέχρι την δεκαετία του 1990 έξι με 12 φύλλα, για να αποκτήσει στην σημερινή μορφή περισσότερες σελίδες. Εκδότες του ήταν αρχικά οι Γεώργιος Παπαδάκης και Νίκος Καλυβίτης με αρχισυντάκτη τον Φώτη Κομπορόζο. Μετά την αναχώρηση του δεύτερου ιδρυτή της, Νίκου Καλυβίτη στο Τορόντο, την διεύθυνση και την ιδιοκτησία της εφημερίδας ανέλαβε ο Γεώργιος Παπαδάκης. Στις αρχές της δεκαετίας του 1980, η εφημερίδα πουλήθηκε στον Κώστα Πετρογιάννη, ενώ το 1990, την ιδιοκτησία της εφημερίδας απέκτησε ο σημερινός ιδιοκτήτης της και εκδότης Χρήστος Μανίκης.Το 1970, η κυκλοφορία της εφημερίδας υπολογίστηκε σε 1.000 με 2.000 φύλλα, ενώ το 2012, η κυκλοφορία της υπολογίστηκε στα 13.400 φύλλα. Η εκτύπωση των φύλλων γίνεται το απόγευμα κάθε Πέμπτης για να διατεθεί σε κυκλοφορία το επόμενο Σάββατο. Είναι κυρίως ειδησεογραφικό έντυπο με στόχο την ενημέρωση της ελληνικής κοινότητας της μητροπολιτικής περιοχής του Μόντρεαλ. Η ύλη της εντοπίζεται κυρίως στην κάλυψη των γεγονότων της επαρχίας του Κεμπέκ, του Καναδά και της ελληνικής ειδησεογραφίας, αν και παλαιότερα δίνονταν περισσότερη έμφαση στα γεγονότα που κατεύθαναν από την Ελλάδα.Κατά την διάρκεια της λειτουργίας του, κάλυψε τα σημαντικά γεγονότα από την ελληνική, παροικιακή και επαρχιακή επικαιρότητα, όπως η Ήσυχη Επανάσταση και τα δημοψηφίσματα για την ανεξαρτησία του Κεμπέκ. Εκτός από την ειδησεογραφία, στις σελίδες της μπορούμε να βρούμε άρθρα θρησκευτικού περιεχομένου, παροικιακές ανακοινώσεις και διαφημίσεις. Ο συγγραφέας Νίκος Καχτίτσης δημοσίευσε, επωνύμως αλλά και ψευδωνύμως, ποικίλλα κείμενα στο Ελληνοκαναδικό Βήμα. Ένα χρόνο μετά το θάνατο του συγγραφέα (25 Μαΐου 1970), το Ελληνοκαναδικό Βήμα εξέδωσε ειδικό επετειακό φύλλο στη μνήμη του (21 Μαΐου 1971). Στο Ελληνοκαναδικό Βήμα, αρθρογραφούσε επίσης ο Παντελής Τρωγάδης, ποιητής και μετέπειτα δημοσιογράφος σε αθηναϊκές εφημερίδες και στην ελληνική ραδιοφωνία. Μάλιστα, ο Τρωγάδης είχε τον τίτλο του αρχισυντάκτη της εφημερίδας την περίοδο της Δικτατορίας και δημοσίευε επωνύμως άρθρα γνώμης εναντίον του τότε ελλαδικού αυταρχικού καθεστώτος. Επίσημη ιστοσελίδα bhma.net
Ανέλ Σαμπανάτζοβιτς

Ο Ανέλ Σαμπανάτζοβιτς (βοσνιακά: Anel Šabanadžović, προφέρεται: [ǎnel ʃǎbanaːdʒoʋitɕ] ( ακούστε), γεννημένος στις 24 Μαΐου 1999) είναι Βόσνιος επαγγελματίας ποδοσφαιριστής, ο οποίος αγωνίζεται ως μέσος για την ΑΕΚ.

 Ο Σαμπανάτζοβιτς αναδείχθηκε από τις ακαδημίες νέων της Ζελιέζνιτσαρ Σαράγεβο. Στις 26 Οκτωβρίου 2016, σκόραρε στο επαγγελματικό του ντεμπούτο σε έναν αγώνα κυπέλλου εναντίον της Γκόραζντε. Στις 24 Ιουλίου 2017, έκανε το ντεμπούτο του στο πρωτάθλημα, σε μια εκτός έδρας νίκη επί της ΓΚΟΣΚ Γκάμπελα. Κέρδισε το πρώτο του τρόπαιο με τον σύλλογο στις 9 Μαΐου 2018, καθώς η Ζελιέζνιτσαρ νίκησε την Κρούπα στον τελικό του Κυπέλλου. Στις 11 Ιανουαρίου 2019, υπέγραψε πενταετές συμβόλαιο με την ΑΕΚ, ομάδα στην οποία είχε αγωνιστεί και ο πατέρας του. Επέστρεψε ως δανεικός στη Ζελιέζνιτσαρ μέχρι το τέλος της σεζόν. Έκανε το ντεμπούτο του με την ΑΕΚ στις 7 Δεκεμβρίου, σε αγώνα εναντίον του Πανιωνίου. Ο Σαμπανάτζοβιτς έχει αγωνιστεί με τις μικρές Εθνικές της Βοσνία και Ερζεγοβίνης(U17, U19 και U21). Ο πατέρας του, Ρέφικ Σαμπανάτζοβιτς, είναι πρώην ποδοσφαιριστής, διεθνής με την Εθνική Γιουγκοσλαβίας.Ο Ανέλ κατέχει επίσης της αμερικανική υπηκοότητα, καθώς γεννήθηκε στις Η.Π.Α. την εποχή που ο πατέρας του αγωνιζόταν στους Σπόρτινγκ Κάνσας Σίτι. Ζελιέζνιτσαρ Κύπελλο Βοσνίας και Ερζεγοβίνης : 2017-18 Ανέλ Σαμπανάτζοβιτς – Επιδόσεις στις διοργανώσεις της UEFA Προφίλ στο Transfermarkt.com
Γερτρούδη του Άλντενμπεργκ

Η ευλογημένη Γερτρούδη του Άντενμπερκ, γερμ.: gesegnet Gertrud von Aldenberg, (π. Οκτώβριος 1227 – 13 Αυγούστου 1297) από τον Οίκο των Λουδοβικιδών ήταν Γερμανίδα αρχόντισσα και ηγουμένη. Ήταν κόρη της Ελισάβετ της Ουγγαρίας και του Λουδοβίκου Δ' λαντγκράβου της Θουριγγίας. Έγινε Πρεμονστρατενσιανή τακτική κανονική στο αβαείο του Άλντενμπεργκ, κοντά στο Βέτσλαρ, στην επισκοπή του Tρηρ, όπου πέρασε μεγάλο μέρος της ζωής της οδηγώντας την κοινότητα ως ηγουμένη της. Ανακηρύχθηκε οσία το 1728 και η εορτή της είναι στις 13 Αυγούστου .

 Ήταν το νεότερο από τα τρία παιδιά του Λουδοβίκου Δ' και της Ελισάβετ. Ο πατέρας της απεβίωσε, ενώ πήγαινε στους Αγίους Τόπους, λίγο πριν γεννηθεί αυτή. Η Γερτρούδη ήταν μόλις δύο ετών, όταν η μητέρα της την άφησε στη φροντίδα των κανονικών του αβαείου του Άλντενμπεργκ, όπου αργότερα εισήλθε στην κοινότητα. Το 1248, μόλις 21 ετών, εξελέγη ηγουμένη και κυβέρνησε το μοναστήρι για τα επόμενα 49 χρόνια. Με μία κληρονομιά που έλαβε από τον θείο της Ντήτριχ/Θεοδώριχο Α΄ μαργράβο του Μάισεν, η Γερτρούδη έκτισε μία εκκλησία και ένα σπίτι των πενήτων προσαρτημένο στο αβαείο. Φρόντισε προσωπικά τους κατοίκους εκεί. Έζησε επίσης μία ζωή ακραίας ταπείνωσης . Όταν ο πάπας Νικόλαος Δ΄ εξέδωσε μία σταυροφορία κατά των Σαρακηνών, η Γερτρούδη και η κοινότητά της πήραν τον σταυρό των Σταυροφόρων και ανέλαβαν να υποστηρίξουν την προσπάθεια με προσευχή και πράξεις θυσίας. Το 1270, υπό την καθοδήγηση της Γερτρούδης, το αβαείο άρχισε να εορτάζει τη γιορτή της Αγίας Δωρεάς (Corpus Christi), όντας ένα από τα πρώτα που εισήγαγαν αυτή την εορτή στη Γερμανία. Ο πάπας Κλήμης ΣΤ' επέτρεψε στο αβαείο να εορτάζει την ημέρα της μνήμης της και έδωσε συγχωροχάρτια σε όσους προσκύνησαν τα λείψανά της. Herbermann, Charles, ed. (1913). "Blessed Gertrude of Aldenberg". Catholic Encyclopedia. New York: Robert Appleton Company.
Ρενέ Ζελβέγκερ

Η Ρενέ Κάθλιν Ζελβέγκερ (Renée Kathleen Zellweger, 25 Απριλίου 1969) είναι Αμερικανίδα ηθοποιός και παραγωγός. Η Ζελβέγκερ έγινε παγκοσμίως γνωστή το 1996 με το ρόλο της στην ταινία Τζέρι Μαγκουάιρ (Jerry Maguire). Στη συνέχεια, έλαβε δύο υποψηφιότητες για Όσκαρ Α' Γυναικείου Ρόλου για το ρόλο της ως Μπρίτζετ Τζόουνς στην κωμωδία Το ημερολόγιο της Μπρίτζετ Τζόουνς (Bridget Jones's Diary) το 2001 και ως Ρόξι Χαρτ στο μιούζικαλ Σικάγο (Chicago) το 2002. Κέρδισε το Όσκαρ Β' Γυναικείου Ρόλου το 2004 για την ερμηνεία της στο δράμα Επιστροφή στο Cold Mountain (Cold Mountain, 2003), καθώς και Όσκαρ Α' Γυναικείου Ρόλου το 2020 για την ερμηνεία της στην ταινία Τζούντι (Judy, 2019), όπου υποδύθηκε την Τζούντι Γκάρλαντ. Έχει κερδίσει δυο Όσκαρ, τέσσερις Χρυσές Σφαίρες, τέσσερα Βραβεία Σωματείου Ηθοποιών και δυο Βραβείο BAFTA, ονομάστηκε Hasty Pudding Γυναίκα της Χρονιάς το 2009 και καθιερώθηκε ως μία από τις πιο ακριβοπληρωμένες ηθοποιούς του Χόλιγουντ για το 2007.

 Από το 2002 και για δύο χρόνια, η Ζελβέγκερ είχε σχέση με τον Τζακ Γουάιτ, τραγουδιστή του ροκ συγκροτήματος The White Stripes.Στις 9 Μαίου 2005, η Ζελβέγκερ παντρεύτηκε τον τραγουδιστή Κένι Τσέσνεϊ, σε μία τελετή στο νησί του Αγίου Ιωάννη στις Αμερικανικές Παρθένους Νήσους. Στις 15 Σεπτεμβρίου 2005, ανακοίνωσαν ότι σχεδίαζαν να ακυρώσουν τον γάμο τους. Η Ζελβέγκερ δήλωσε την «απάτη» ως το λόγο στα χαρτιά του διαζυγίου. Μετά από πολλές συζητήσεις των Μ.Μ.Ε. για τη χρήση της λέξης «απάτη», η ίδια δήλωσε ότι ήταν «απλά νομική γλώσσα και δεν αντιπροσωπεύει το χαρακτήρα του Κένι».Το Σεπτέμβριο του 2010, αναφέρθηκε ότι η Ζελβέγκερ και ο ηθοποιός Μπράντλεϊ Κούπερ είχαν σχέση για πάνω από ένα χρόνο. Στις 18 Μαρτίου 2011, το περιοδικό People ανακοίνωσε ότι το ζευγάρι είχε δώσει τέλος στη σχέση του. Ρενέ Ζελβέγκερ στην εκπομπή Charlie Rose (Αγγλικά) Ρενέ Ζελβέγκερ συλλογή νέων και σχολίων στην ηλεκτρονική έκδοση της εφημεριδας The New York Times (Αγγλικά) Ρενέ Ζελβέγκερ στο Notable Names Database (Αγγλικά) Συνέντευξη της Ζελβέγκερ για το ρόλο της στην ταινία "Miss Potter" (Αγγλικά) Συνέντευξη της Ζελβέγκερ για "Το Ημερολόγιο της Μπρίτζετ Τζόουνς", 2004 (Αγγλικά) Συνέντευξη της Ζελβέγκερ με το Beliefnet για το "New in Town", 2009 (Αγγλικά)
Δούκας της Σουαβίας

Οι Δούκες της Σουαβίας ήταν οι κυβερνήτες στο Δουκάτο της Σουαβίας στην διάρκεια του Μεσαίωνα. Η Σουαβία ήταν ένα από τα πέντε μεγάλα δουκάτα στο Γερμανικό βασίλειο του Μεσαίωνα και οι κυβερνήτες του ήταν από τους σημαντικότερους Γερμανούς ευγενείς. Η σημαντικότερη οικογένεια που κυβέρνησε μόνιμα το δουκάτο την περίοδο 1079-1268 ήταν ο Οίκος των Χοενστάουφεν· την ίδια περίοδο τα μέλη τού Οίκου των Χοενστάουφεν ήταν Αυτοκράτορες της Αγίας Ρωμαϊκής Αυτοκρατορίας. Το δουκάτο καταργήθηκε, όταν πέθανε ο Κορραδίνος. Ο Ροδόλφος Α΄ της Γερμανίας προσπάθησε να το αναβιώσει στα τέλη του 13ου αιώνα για λογαριασμό του Οίκου του, των Αψβούργων.

 Χέρμαν Α΄ (926-949), θείος του Κορράδου Α΄ Όθων Α΄ (973-982) από τον Οίκο των Οθωνιδών, εγγονός του προηγουμένου Κορράδος Α΄ (982-997), πατέρας του: Χέρμαν Β΄ (997-1003), πατέρας του: Χέρμαν Γ΄ (1003-1012) Ερνέστος Α΄ (1012-1015), πατέρας των: Ερνέστος Β΄ (1015-1-30) Χέρμαν Δ΄ (1030-1038) Ερρίκος Α΄ (1038-1045) από τον Οίκο των Σαλίων. Η εγγονή του Αγνή παντρεύτηκε τον Φρειδερίκο Α΄ Χοενστάουφεν. Όθων Β΄ (1045-1048) από τον Οίκο των Ετσονιδών Όθων Γ΄ (1048-1057) από τον Οίκο του Σβάινφουρτ Ροδόλφος Α΄ (1057-1079) από τον Οίκο του Ράινφελντεν Μπέρτολντ Α΄ (1079-1090) από τον Οίκο του Ράινφελντεν Μπέρτολντ Β΄ (1092-1098) από τον Οίκο των Τσέρινγκεν Οι διεκδικητές του τίτλου από τον Οίκο των Αψβούργων την περίοδο (1283–1309) ήταν οι εξής : Ροδόλφος Β΄ δούκας της Αυστρίας. Δούκας της Σουαβίας (1283 - 1290). Ιωάννης της Σουαβίας (1290 - 1309). Οίκος των Χοενστάουφεν (γενεαλογία) Δούκες της Σουαβίας
273

Η τρέχουσα σελίδα αφορά το έτος 273 κατά το Γρηγοριανό ημερολόγιο Το έτος 273 (CCLXXIII ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Τακίτου και Πλακιδιανού (ή, λιγότερο γνωστό, το Έτος 1026 από Κτήσεως Κόσμου). Η ονομασία 273 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Αυρηλιανός λεηλατεί την πόλη της Παλμύρας για δεύτερη φορά, μετά το ξέσπασμα μίας νέας εξέγερσης. Το βασίλειο της Παλμύρας επανενώνεται με την Ρωμαϊκή Αυτοκρατορία. Ο Αυρηλιανός αρνείται να φορέσει το αυτοκρατορικό στέμμα και πανωφόρι. Ο Μάρκος Κλαύδιος Τάκιτος, μελλοντικός Ρωμαίος Αυτοκράτορας, γίνεται πρόξενος στη Ρώμη. Ο Τέτρικος Α΄ και ο Τέτρικος Β΄ καθαιρούνται από Γαλατικοί Αυτοκράτορες από τον Αυρηλιανό. Διοικητική αναδιοργάνωση της Ιταλίας: ο Αυρηλιανός υιοθετεί, για μόνιμα, τις θεσπισμένες μεταρρυθμίσεις του Καρακάλλα. Ο Αυρηλιανός αυξάνει την καθημερινή μερίδα ψωμιού στην Ρώμη σε σχεδόν 1,5 λίβρα και προσθέτει το λαρδί στον κατάλογο των ελεύθερων αγαθών προς το λαό. Ο Κάσσιος Λογγίνος, σύμβουλος της βασίλισσας Ζηνοβίας, εκτελείται από τους Ρωμαίους για συνωμοσία κατά του Αυρηλιανού. Μία ινδική αντιπροσωπεία επισκέπτεται τον Αυρηλιανό. Περσία Ο Βασιλιάς Ορμίσδας Α΄ της Περσίας πεθαίνει κατόπιν μίας βραχύβιας βασιλείας, στην οποία είχε δείξει ανοχή απέναντι στην ασκητική, στην αντιυλική μανιχαϊστική πίστη. Τον διαδέχεται ο αδελφός του, ο Βαράμης Α΄ της Περσίας, ο οποίος έχει διοικήσει την επαρχία της Ατροπατηνής. Κάσσιος Λογγίνος, Έλληνας φιλόσοφος Δέξιππος, Έλληνας ιστορικός Ορμίσδας Α΄ της Περσίας, βασιλιάς της Περσίας (Αυτοκρατορίας των Σασσανιδών) Ουέι Τζάο, Κινέζος ιστορικός και λόγιος (γεννιέται το 204)
Κασίτο

Το Κασίτο (πορτογαλικά: Caxito‎) είναι πόλη και κοινότητα της Ανγκόλας. Εκτός από έδρα του δήμου Ντάντε, είναι η πιο πυκνοκατοικημένη πόλη στην επαρχία Μπένγκο και είναι επίσης η πρωτεύουσα της.Σύμφωνα με τις προβλέψεις πληθυσμού του 2018, που εκπονήθηκαν από το Εθνικό Ινστιτούτο Στατιστικής, έχει πληθυσμό περίπου 140.000 κατοίκους.

 Το Κασίτο συνδέεται με την εθνική επικράτεια μέσω του αυτοκινητόδρομου EN-225, ο οποίος το συνδέει ανατολικά με την πρωτεύουσα της χώρας, Λουάντα. Στα δυτικά, ο ίδιος αυτοκινητόδρομος συνδέει το Κασίτο με το Μαμπούμπας και την Ουκούα.Εκτός από αυτήν την οδό, υπάρχει ο αυτοκινητόδρομος EC-100, ο οποίος συνδέει την πρωτεύουσα του Μπένγκο με την πόλη Λιμπόνγκος, στα βόρεια. Στο δημόσιο ανώτερο επίπεδο, το Κασίτο έχει κτίρια της Ιατρικής Σχολής του Πανεπιστημίου Αγκοστίνιο Νέτο, εκτός από τη φιλοξενία της Ανωτάτης Παιδαγωγικής Σχολής του Μπένγκο.Υπάρχει ακόμη ένας τμήμα του Ανωτάτου Τεχνικού Ινστιτούτου της Ανγκόλας, ενός ιδιωτικού ιδρύματος τριτοβάθμιας εκπαίδευσης. Η πόλη τροφοδοτείται με πόσιμο νερό μέσω του καναλιού άρδευσης του Κασίτο, το οποίο σχηματίζεται από τα νερά του υδροηλεκτρικού σταθμού Μαμπούμπας, στον ποταμό Ντάντε. Μερικές από τις κύριες θρησκευτικές γιορτές της πόλης είναι η πομπή της Santa Ana de Caxito και η πομπή της Nossa Senhora da Muxima. Και οι δύο πραγματοποιούνται στους δρόμους της περιοχής. Υπεύθυνη για τους εορτασμούς είναι η Επισκοπή του Κασίτο. Το κύριο άθλημα του Κασίτο είναι το ποδόσφαιρο. Στο Δημοτικό Στάδιο του Ντάντε, αγωνίζεται η ομάδα Domant Futebol Clube de Bula Atumba.
Ο Θάνατος Σου Πάει Πολύ

Ο Θάνατος Σου Πάει Πολύ (αγγλικά: Death Becomes Her) είναι αμερικανική μαύρη κωμωδία φαντασίας παραγωγής 1992 σε σκηνοθεσία Ρόμπερτ Ζεμέκις και πρωταγωνιστούν οι Μέριλ Στριπ, Γκόλντι Χον και Μπρους Γουίλις. Η ταινία εστιάζει σε δύο γυναίκες που πίνουν ένα μαγικό φίλτρο που τους δίνει αιώνια νεότητα. Η ταινία βραβεύτηκε με Όσκαρ για τα εκπληκτικά ειδικά εφέ και παρά τις μικτές κριτικές που έλαβε έγινε εμπορική επιτυχία.

 Ο Έρνεστ Μένβιλ είναι πλαστικός χειρουργός και αρραβωνιασμένος με τη συγγραφέα Χέλεν Σαρπ. Λίγο καιρό πριν το γάμο τους, ο Έρνεστ θα γνωρίσει την ατάλαντη αλλά εντυπωσιακή ηθοποιό και φίλη της Χέλεν, Μάντελιν Άστον. Η Χέλεν με τη Μάντελιν από τα παιδικά τους χρόνια βρίσκονται σε κόντρα. Ο Έρνεστ θα διαλύσει τον αρραβώνα του με την Χέλεν και θα παντρευτεί τη Μάντελιν. Μετά από το χωρισμό τους, η Χέλεν θα παραμελήσει τον εαυτό της και θα γίνει υπέρβαρη. Μετά από ένα νευρικό κλονισμό θα αποφασίσει να πάρει εκδίκηση. Επτά χρόνια μετά, ο γάμος του Έρνεστ και της Μάντελιν διανύει τη χειρότερη περίοδο. Η Μάντελιν προσπαθεί μάταια να σταματήσει το χρόνο που περνάει και αφήνει τα σημάδια του. Η Χέλεν πλήρως ανανεωμένη και νεότερη επιστρέφει αποφασισμένη να κερδίσει πίσω τον Έρνεστ και να δολοφονήσει τη Μάντελιν. Έτσι οι ζωές των τριών ξανασμίγουν και ένα μαγικό φίλτρο θα φέρει τα πάνω κάτω. Το φίλτρο αυτό που πήραν και οι δύο γυναίκες τις κάνει πάλι νέες και στην προσπάθειά τους να σκοτώσουν η μία την άλλη τυχαία συνειδητοποιούν ότι έχουν γίνει αθάνατες. Τώρα, πεθαμένες πλέον θα πρέπει να συντηρούν για πάντα τα σώματά τους που αποσυντίθενται όλο και περισσότερο. Μέριλ Στριπ στο ρόλο της Μάντελιν Άστον Γκόλντι Χον στο ρόλο της Χέλεν Σαρπ Μπρους Γουίλις στο ρόλο του Έρνεστ Μένβιλ Ιζαμπέλα Ροσελίνι στο ρόλο της Λισλ βον Ρόμαν Όπως οι περισσότερες ταινίες του Ρόμπερτ Ζεμέκις, έτσι και το Ο Θάνατος Σου Πάει Πολύ αποτελείται από ειδικά εφέ και ήταν μια τεχνικά δύσκολη ταινία, και η παραγωγή είχε κάποιες ατυχίες. Για παράδειγμα, στη σκηνή όπου η Χέλεν με τη Μάντελιν παλεύουν με τα φτυάρια, η Μέριλ Στριπ κατά λάθος χτύπησε το πρόσωπο της Γκόλντι Χον, αφήνοντάς της μια μικρή ουλή. Παρά τη βράβευση των ειδικών εφέ με Όσκαρ, η Στριπ παραδέχτηκε ότι δεν της άρεσε να εργάζεται σε μια ταινία που εστιάζει αρκετά στα ειδικά εφέ, λέγοντας: "Η πρώτη μου, η τελευταία μου, η μοναδική. Νομίζω ότι είναι κουραστικό. Οποιαδήποτε κι αν είναι η συγκέντρωση που μπορείς να εφαρμόσεις σε αυτό το είδος της κωμωδίας, καταστρέφεται. Στέκεσαι εκεί σαν να είσαι μηχάνημα - πρέπει να πάρουν μηχανήματα για να το κάνουν. Λάτρεψα το αποτέλεσμα. Αλλά δεν είναι διασκεδαστικό να ερμηνεύεις μπροστά σε μια λάμπα. Προσποιήσου ότι είναι η Γκόλντι, ακριβώς εδώ! Όχι, λυπάμαι Μπομπ, ξέφυγε από το σημείο για πέντε εκατοστά και τώρα το κεφάλι της δεν θα ταιριάζει με το λαιμό της! Ήταν σαν να βρίσκομαι στον οδοντίατρο. Προϋπολογισμός: 55.000.000 δολάρια Θέση ανοίγματος: 1η Πρεμιέρα (άνοιγμα τριημέρου): 12.100.000 δολάρια Εισπράξεις στην Αμερική: 58.400.000 δολάρια Παγκόσμιες εισπράξεις: 149.000.000 δολάρια Ο Θάνατος Σου Πάει Πολύ στο IMDb
Άγιος Θωμάς Αιτωλοακαρνανίας

Ο Άγιος Θωμάς είναι πεδινό χωριό του νομού Αιτωλοακαρνανίας. Υπάγεται στον Δήμο Ιεράς Πόλεως Μεσολογγίου και σύμφωνα με τα επίσημα στοιχεία της απογραφής του 2011, ο πληθυσμός του ανέρχεται σε 541 κατοίκους.

 Ο Άγιος Θωμάς είναι χτισμένος σε υψόμετρο 50 μέτρων στα βορειοανατολικά του Μεσολογγίου, σε απόσταση περίπου 3,5 χιλιομέτρων από το κέντρο της πόλης. Αναγνωρίστηκε ως οικισμός το 1951, έτος κατά το οποίο προσαρτήθηκε στο δήμο Ιεράς Πόλεως Μεσολογγίου έχοντας τότε πληθυσμό 626 κατοίκων. Με βάση την πρόσφατη διοικητική μεταρρύθμιση του προγράμματος «Καλλικράτης» αποτελεί μαζί με την Αγραφορράχη, το Μετόχι και τα Πασπαλιαρέικα την τοπική κοινότητα Αγίου Θωμά, της οποίας είναι έδρα και ανήκουν στη δημοτική ενότητα Ιεράς Πόλεως Μεσολογγίου . Στον Άγιο Θωμά βρίσκονται τα απομεινάρια της αρχαίας πόλης Αλίκυρνας. Μάλιστα στην περιοχή σώζονται σήμερα τα ρωμαϊκά δημόσια λουτρά (θέρμες) της Αλίκυρνας όπως και ένας οδοδείκτης της περιόδου του Ρωμαίου αυτοκράτορα Τραϊανού. Πολιτιστικός Σύλλογος Αγίου Θωμά "ΑΡΧΑΙΑ ΑΛΙΚΥΡΝΑ"
Μάξιμ Ραντζίβιλ

Ο Μάξιμ Ραντζίβιλ (Maksym Radziwill, πολωνικά: Μάκσιμ Ραντζίβιουου [Maksym Radziwiłł]) είναι Πολωνός-Καναδός μαθηματικός, με ειδίκευση στη θεωρία αριθμών. Σήμερα είναι καθηγητής μαθηματικών στο Τεχνολογικό Ινστιτούτο της Καλιφόρνια.

 Ο Ραντζίβιλ γεννήθηκε στις 24 Φεβρουαρίου 1988 στη Μόσχα, στην τότε ΕΣΣΔ. Η οικογένειά του μετακόμισε στην Πολωνία το 1991 και στη συνέχεια στον Καναδά το 2006. Αργότερα αποφοίτησε από το Πανεπιστήμιο ΜακΓκίλ του Μόντρεαλ το 2009. Ο Ραντζίβιλ έλαβε το διδακτορικό του το 2013 από το Πανεπιστήμιο του Στάνφορντ υπό την επίβλεψη του Κανάν Σουνταραρατζάν με διατριβή με τίτλο "Zero-distribution and size of the zeta de Riemann-function on the critical line (Μηδενική κατανομή και μέγεθος της συνάρτησης Ζήτα του Riemann στην κρίσιμη γραμμή)". Ως μεταδιδακτορικός ερευνητής εργάστηκε στο Ινστιτούτο Προηγμένων Σπουδών στο Πρίνστον του Νιου Τζέρσεϊ . Εργάστηκε στο Κέντρο Μαθηματικών Ερευνών και στο Πανεπιστήμιο Rutgers και είναι επίκουρος καθηγητής στο Πανεπιστήμιο McGill. Σήμερα είναι καθηγητής Μαθηματικών στο Τεχνολογικό Ινστιτούτο της Καλιφόρνια. Στις αρχές της καριέρας του ενδιαφέρθηκε για τη συνάρτηση ζήτα του Ρίμαν. Το 2016 του απονεμήθηκε από κοινού με την Καίσα Ματομάκι το βραβείο SASTRA Ramanujan. Το βραβείο απονεμήθηκε, ειδικότερα, για την κοινή τους εργασία για τις Πολλαπλασιαστικές συναρτήσεις σε σύντομα διαστήματα (Multiplicative functions in short intervals), η οποία, σύμφωνα με την ομιλία της βραβεύσεως, περιγράφηκε ως αντιπροσωπεύουσα μια επαναστατική πρόοδο στην αναλυτική θεωρία αριθμών. Η συγκεκριμένη εργασία συνδέει τη συμπεριφορά των αριθμοθεωρητικών πολλαπλασιαστικών συναρτήσεων (όπως η συνάρτηση Möbius και η συνάρτηση Liouville) από μικρά διαστήματα με μεγάλες αποστάσεις (όπου η συμπεριφορά τους είναι εν μέρει γνωστή). Για παράδειγμα, χρησιμοποιούν το θεώρημα για να σημειώσουν πρόοδο στην ακόμη ανοικτή εικασία Chowla (η μέση εκδοχή της εικασίας). Τον Φεβρουάριο του 2017, ο Μάξιμ Ράντζιγουιλ έλαβε την υποτροφία Σλόαν,. Το 2018, ο Ράντζιγουιλ είναι ο νικητής του βραβείου Coxeter-James και πήρε το βραβείο Ριμπενμπόιμ και το βραβείο Στέφαν-Μπάναχ. Είναι επίσης ο αποδέκτης του βραβείου "Νέοι Ορίζοντες στα Μαθηματικά" για το 2019. Το 2023, του απονεμήθηκε από κοινού με την Καίσα Ματομάκι το Βραβείο Φρανκ-Νέλσον-Κολ στην κατηγορία "θεωρία αριθμών" για την πρωτοποριακή εργασία τους " Πολλαπλασιαστικές συναρτήσεις σε σύντομα διαστήματα" (Annals of Math. 183 (2016), σσ. 1015-1056). Με τον K. Matomäki: Multiplicative functions in short intervals. In: Annals of Mathematics. Band 183, 2016, S. 1015–1056, Arxiv. Με τον K. Matomäki, Τέρενς Τάο: An averaged form of Chowla´s conjecture. In: Algebra & Number Theory. Band 9, 2015, S. 2167–2196, Arxiv. Προσωπική Ιστοσελίδα Η Ιστοσελίδα του από το Πανεπιστήμιο McGill Αρχειοθετήθηκε 2018-05-27 στο Wayback Machine. MATOM ̈AKI AND RADZIWILL TO RECEIVE 2016 SASTRA RAMANUJAN PRIZE
Φυσικό Καταφύγιο της Γιέγκριτσκα

Το Φυσικό Καταφύγιο Γλέγκισκα (Σερβικά: Парк природе Јегричка / Park prirode Jegrička) είναι ένα φυσικό καταφύγιο στο βόρειο τμήμα της Σερβίας κατά μήκος του ποταμού Γέγκρισκα, στη περιοχή Μπάκα της επαρχίας Βοϊβοντίνα.Ο ποταμός Γέγκρισκα αναφέρεται συχνά μεταφορικά ως ο "ομφάλιος λώρος των υγροτόπων Μπάκα".Καλύπτει την περιοχή στις οποίες βρίσκονται οι όχθες του ποταμού και διασχίζει τέσσερις δήμους: Μπάκα Πάλανκα, Βρμπας, Τέμεριν και Ζάμπαλι.Η έκταση που καλύπτει είναι 11.144 στρέμματα και έχει κηρυχθεί από το κράτος ως σημαντικό φυσικό περιουσιακό στοιχείο της κατηγορίας 3. Στα τέλη της δεκαετίας του 2000, τα τμήματα του ποταμού που ρέουν μέσω των οικισμών, όπως το Ράβνο Σέλο και το Σμάγεβο, καθαρίστηκαν καθώς είχαν βυθιστεί στη λάσπη, ενώ στις πλαγιές των όχθων τοποθετήθηκαν παγκάκια και τραπέζια.Παρ'όλα αυτά μέχρι το 2011 το ποτάμι είχε φράξει ξανά από σκουπίδια.Το νερό στο πάρκο απειλείται από οικιακά απόβλητα, λύματα, κοπή και καύση καλάμων, αποστράγγιση φυτοφαρμάκων από τα γύρω χωράφια και λαθροθηρία.

 Υπάρχουν 80 είδη υδρόβιων οργανισμών πολλά από τα οποία προστατεύονται.Το Φυσικό Καταφύγιο Γλέγκισκα είναι γνωστό για το μεγάλο αριθμό από λευκά νούφαρα (Nymphea alba) που έχει.Άλλα είδη περιλαμβάνουν φτέρη έλους και τα υδρόβια φυτά Utricularia vulgaris, Τράπη η πλέουσα (Trapa natans), Utricularia vulgaris και το Thelypteris palustris. Ο ποταμός είναι πλούσιος σε διάφορα είδη ψαριών, αμφίβιων, ερπετών και θηλαστικών.Η Πανίδα αποτελείται από περίπου 150 εγγεγραμμένα είδη ζώων, πολλά από τα οποία είναι σπάνια και απειλούμενα. Το ποτάμι είναι πλούσιο σε γριβάδια (Cyprinus carpio) , λούτσους των ποταμών (Esox lucius), γουλιανούς (Silurus glanis) και ποταμολάβρακους. Ένα τμήμα του ποταμού μετατράπηκε σε Λίμνη ψαριών Γλέγκινα. Αυτό ο τμήμα του πάρκου χαρακτηρίζεται επίσης ως σημαντική περιοχή για τα πτηνά. Το Φυσικό Καραγύγιο Γέγκρισκα φιλοξενεί διάφορα είδη πτηνών,πολλά από τα οποία είναι υπο εξαφάνιση όπως την απειλούμενη βαλτόπαπια (Aythya nyroca).Άλλα πτηνά περιλαμβάνουν τον ήταυρο (Botaurus stellaris), το μαυροβουτηχτάρι (Podiceps nigricollis), την ευρασιατική χουλιαροπάπια (Anas clypeata), τη στατόχηνα (Anser anser), τον καλαμόκιρκο (Circus aeroginosus), τη μικροπουλάδα (Porzana parva), τον γαλαζολαίμη (Luscinia svecica) και το μουστακογλάρονο (Chlidonias hybridus). Πρέπει επίσης να σημειωθεί ότι το Γέγκρισκα είναι ένα σημαντικό καταφύγιο της ενυδρίδας, το οποίο υποδεικνύει έναν υγιή, πλούσιο και καθαρό βιότοπο.Αριθμεί περίπου 80 αλλοχθόνους και αυτόχθονους τύπους ενυδρίδας. Βρμπας (ποταμός) "Мере заштите" Αρχειοθετήθηκε 2021-05-16 στο Wayback Machine. "Парк природе Јегричка — Могућности коришћења" "Парк природе Јегричка — површина” "Парк природе Јегричка — степен заштите" "Парк природе Јегричка — категорисање" "Заштићене биљне врсте" "Животињске врсте у оквиру парка природе" "Рибљи фонд"
Τεπέ Ναρέντζ

Το Τεπέ Ναρέντζ, ή Ταππέ-ε Ναρέντζ, είναι αρχαιολογικός χώρος στον οποίον υπάρχουν ερείπια βουδιστικού μοναστηριού του 5ου ή 6ου αιώνα, πλησίον της Καμπούλ στο Αφγανιστάν.

 Το μοναστήρι αναφέρθηκε για πρώτη φορά στο κινέζικο μυθιστόρημα Ταξίδι στη Δύση, τη δεκαετία του 1590. Στο μυθιστόρημα αναφέρεται πως ο βουδιστής μοναχός Τανγκ Σανζάνγκ επισκέφθηκε το μοναστήρι ενώ επέστρεφε από την Ινδία τον 7ο αιώνα. Τα εικονογραφικά στοιχεία των αρχαιολογικών ευρημάτων αποδεικνύουν πως εξασκούνταν η πρακτική του Ταντρικού Βουδισμού. Θεωρείται πως μουσουλμανικά στρατεύματα κατέστρεψαν το μοναστήρι κατά τον 9ο αιώνα το οποίο παραμελήθηκε μέχρι τις ανασκαφές που ακολούθησαν τον Σοβιετικό πόλεμο στο Αφγανιστάν. Τα θεμέλια του χώρου βρέθηκαν από μικτή μελέτη, η οποία πραγματοποιήθηκε από το Αφγανικό Ινστιτούτο Αρχαιολογικών Ερευνών και το Εθνικό Ιαπωνικό Ερευνητικό Ινστιτούτο για την Πολιτιστική Κληρονομιά. Ο χώρος βρίσκεται σε λόφο και έχει μήκος 250 μέτρων. Βρίσκεται νότια της λίμνης Κουλέ Χεσματχάν, νότια της Καμπούλ και βρέθηκε κάτω από ένα αστυνομικό τμήμα. Το μοναστήρι αποτελείται από πέντε μικρές στήλες για διαλογισμό και πέντε παρεκκλήσια. Το Αφγανικό Ινστιτούτο Αρχαιολογίας συνεχίζει τις ανασκαφές για ένα μήνα κάθε καλοκαίρι από το 2005. Το 2008 ο χώρος τοποθετήθηκε στον κατάλογο με τους 100 πλέον απειλούμενους αρχαιολογικούς χώρους. Λαμβάνοντας υπόψη το υλικό του χώρου και το γεγονός ότι ο χώρος δεν καλύπτεται, υπάρχει σημαντικός κίνδυνος διάβρωσης. Το γλυπτό που βρέθηκε στο χώρο είναι κατασκευασμένο από «πηλό επικαλυμμένο με ύφασμα και καλυμμένο με μαρμαροκονία».Τα πρόσφατα πολιτικά γεγονότα προκάλεσαν αυξημένο κίνδυνο για τον χώρο, καθώς οι λεηλασίες, οι ένοπλες συγκρούσεις και η ανεπαρκής διαχείριση εξακολουθούν να αποτελούν απειλές.
Ο άντρας των ονείρων μου

Ο άντρας των ονείρων μου είναι ο τίτλος ελληνικής κωμικής τηλεοπτικής σειράς παραγωγής 2017-2018, βασισμένη στην κορεατική σειρά "My Husband Got a Family" (κορεατικά: 넝쿨째 굴러온 당신, μεταγραφή στο ελληνικό αλφάβητο: Νονγκκούλτζε Γκουλοόν Ντανσίν) που προβλήθηκε από το Star Channel.Τη διασκευή του σεναρίου στα ελληνικά ανέλαβαν η Εμμανουέλα Αλεξίου και ο Αποστόλης Τσαούσογλου ενώ την σκηνοθεσία επιμελήθηκαν η Ρέινα Εσκενάζυ και ο Κώστας Κιμούλης.Το πρώτο επεισόδιο της σειράς προβλήθηκε στις 2 Οκτωβρίου 2017 ενώ το τελευταίο στις 19 Ιανουαρίου 2018. Η σειρά αποτελείται από 76 επεισόδια.

 Η Αθηνά είναι μια δυναμική τηλεοπτική παραγωγός, παντρεμένη με τον Τζακ. Ο λόγος που τον παντρεύτηκε είναι πως ο Τζακ δεν έχει κανέναν άλλον στον κόσμο και πως οι θετοί του γονείς ζουν στο εξωτερικό. Η μητέρα της, η Έλλη την συμβουλεύει σε κάθε της βήμα. Ο Πανίκος και η Αγγελική είναι ένα ήσυχο ζευγάρι που περνάει τη ζωή του ανάμεσα στο σπίτι και στο οικογενειακό ζαχαροπλαστείο. Έχουν τρεις κόρες και μία εγγονή. Είχαν και έναν γιο, τον μικρό Γιαννάκη, που χάθηκε όταν ήταν 5 ετών και από τότε τον ψάχνουν. Τη μέρα των γενεθλίων της κόρης τους, της Μίκας, που είναι και η μέρα που χάθηκε ο Γιαννάκης, η γιαγιά Ιωάννα έχει απαγορεύσει τους εορτασμούς, αλλά η Αγγελική νιώθει πως είναι κρίμα για την κόρη της να μην έχει κόψει ποτέ μια τούρτα γενεθλίων. Όταν η Μπέλλα, η πλούσια νύφη της οικογένειας, πηγαίνει τη γιαγιά διήμερο σε σπα, η Αγγελική διοργανώνει ένα πάρτι. Την ίδια ώρα, ο ιδιοκτήτης του σπιτιού της Αθηνάς, της ανακοινώνει πως πρέπει να μετακομίσουν άμεσα και εκείνη πηγαίνει να ενημερώσει τον Τζακ. Η γιαγιά Ιωάννα, επειδή το σπα δεν της άρεσε, επιστρέφει στο σπίτι την ώρα που η οικογένεια γιορτάζει τα γενέθλια της Μίκας. Από το σοκ, παθαίνει συμφόρηση και μεταφέρεται στο νοσοκομείο. Εκεί η οικογένεια συναντάει τον Τζακ και την Αθηνά. Και ενώ η Αθηνά δυσανασχετεί με την ανυπόφορη φασαρία τους, ο Τζακ τους βρίσκει χαριτωμένους. Η Αγγελική και ο Τζακ νιώθουν μια περίεργη οικειότητα. Τελικά ύστερα από κάποια γεγονότα η οικογένεια ανακαλύπτει πως ο Τζακ είναι ο μικρός χαμένος γιος τους! Ευτυχία Φαναριώτη ως Μαυρογένη BO ως ράπερ Θάνος Καληώρας ως Τρύφωνας Αντώνης Βλοντάκης ως Αντώνης Αεράκης Ο άντρας των ονείρων μου στην IMDb
Κόλουρο τετράεδρο

Στη Στερεομετρία, το κόλουρο τετράεδρο είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 8 έδρες: 4 κανονικά εξάγωνα και 4 ισόπλευρα τρίγωνα. Έχει 12 κορυφές και 18 ακμές.

 Αν θεωρήσουμε α {\displaystyle \alpha \,\!} το μήκος της ακμής του στερεού, τότε ισχύουν τα εξής: Κατασκευαστικά, προέρχεται από το τετράεδρο, εάν αποκοπούν όλες οι κορυφές του, έτσι ώστε οι 4 τριγωνικές έδρες του αρχικού τετραέδρου να μετατρέπονται σε κανονικά εξάγωνα, ενώ στη θέση των 4 κορυφών του τετραέδρου να σχηματίζονται οι αντίστοιχες τριγωνικές έδρες του κόλουρου τετραέδρου. Weisstein, Eric W., Truncated Tetrahedron (Αγγλικά)
Άιζολ

Το Άιζολ είναι η πρωτεύουσα του πολιτεία της Μιζόραμ στην Ινδία. Με πληθυσμό 293.416 κατοίκων, είναι η μεγαλύτερη πόλη στην πολιτεία. Είναι διοικητικό κέντρο στη πολιτεία και περιέχει όλα τα σημαντικά κυβερνητικά γραφεία, τη πολιτειακή συνέλευση και τη πολιτική γραμματεία. Ο πληθυσμός του Άιζολ αντανακλά έντονα τις διαφορετικές κοινότητες των Μίζο.

 Το 1871-72, η ανάρμοστη συμπεριφορά του Χάλκομ, αρχηγού των Μίζο ανάγκασε τους Βρετανούς να δημιουργήσει ένα φυλάκιο, που αργότερα έγινε το χωριό του Άιζολ. Το 1890, ο αξιωματικός Ντάλι τις Αστυνομίας του Ασσάμ και οι 400 άνδρες του έφτασαν στο Άιζολ να στηρίξουν τα στρατεύματα του Συνταγματάρχη Σκίνερ κατά τη διάρκεια Βρετανικής στρατιωτικής επιχείρησης κατά των φυλών Μίζο. Σύμφωνα με σύσταση του Ντάλι, το Άιζολ επιλέχθηκε ως ο τόπος κατασκευής μιας οχυρωμένης θέσης που είχε ζητήσει ο Συνταγματάρχης Σκίνερ. Τα στρατεύματα κατασκεύασαν φυλακές και κτίρια στην περιοχή. Το 1892-95 το Άιζολ έγινε προσβάσιμο από το Μπουμπάνεσβαρ με δρόμο μέσω του Σιλτσάρ. Η Ινδική Πολεμική Αεροπορία πραγματοποίησε αεροπορικές επιδρομές στην πόλη κατά τη διάρκεια της εξέγερσης του εθνικού μετώπου των Μίζο τον Μάρτιο του 1966 και μετά από αυτήν το μέτωπο αποσύρθηκε στο Λουνγκλέι. Μέχρι το 1966, το Άιζολ ήταν ένα μεγάλο χωριό, αλλά με την αναδιάρθρωση των χωριών των Μίζο μετά την εξέγερση κατάφερε να γίνει μια μεγαλύτερη πόλη και, στη συνέχεια πόλη. Το Άιζολ έχει γίνει το κέντρο του Οδικού δικτύου που συνδέει το Μιζόραμ. Περισσότερο από το 25% του πληθυσμού του Μιζόραμ ζει στη πόλη. Το Άιζολ βρίσκεται βόρεια του τροπικού του Καρκίνου στο βόρειο τμήμα του Μιζόραμ. Βρίσκεται σε υψόμετρο 1.132 μέτρων πάνω από το επίπεδο της θάλασσας, με τη κοιλάδα του ποταμού Τλάουνγκ στα δυτικά και τη κοιλάδα του ποταμού Τιριάλ στα ανατολικά. Το Άιζολ έχει ήπιο, υποτροπικό κλίμα λόγω της θέσης και του υψομέτρου του. Σύμφωνα με την κλιματική ταξινόμηση Κέππεν, το Άιζολ διαθέτει υγρό υποτροπικό κλίμα αλλά λαμβάνει πολλές βροχοπτώσεις. Οι θερμοκρασίες τον χειμώνα φτάνουν τους 11-21 °C, ενώ το καλοκαίρι η θερμοκρασία φτάνει τους 20-30 °C. Σύμφωνα με την απογραφή του 2011, το Άιζολ είχε πληθυσμό 293.416 κατοίκων. Οι γυναίκες αποτελούν το 50.61% του πληθυσμού και οι άνδρες αποτελούν το υπόλοιπο 49.39%. Οι Μίζο από διάφορες φυλές αποτελούν την πλειοψηφία του πληθυσμού. Ο Χριστιανισμός είναι η κύρια θρησκεία της πόλης, με ποσοστό 93.63%. Άλλες μειονοτικές θρησκείες είναι οΙνδουισμός, το Ισλάμ, ο Βουδισμός, ο Σιχισμός, ο Τζαϊνισμός και άλλες. Ένα μικρό ποσοστό των κατοίκων δεν δήλωσαν κάποια θρησκεία.Τα ποσοστά των θρησκειών εμφανίζονται στον πίνακα στα δεξιά. Οι πρεσβυτεριανιστές αποτελούν την πλειοψηφία του πληθυσμού. Ωστόσο, υπάρχουν σημαντικοί αριθμοί ακολούθων του Στρατού της Σωτηρίας, Βαπτιστές, Αντβεντιστές της Έβδομης ημέρας, ακόλουθοι της Ενωμένης Πεντηκοστιανής Εκκλησίας και ρωμαιοκαθολικοί. Υπάρχουν και ακόλουθοι αιρέσεων του Χριστιανισμού, του Ινδουισμού και του Ισλάμ, αλλά εκπροσωπούνται σε πολύ μικρό αριθμό του πληθυσμού της πόλης.
Διάσελλα Μεσσηνίας

Τα Διάσελλα Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 8 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Ελαιοχωρίου και υπάγονται στη Δημοτική Ενότητα Καλαμάτας, του Δήμου Καλαμάτας.

 Τα Διάσελλα βρίσκονται σε υψόμετρο 283 μέτρων, στον Ταΰγετο. 19-03-1961, αναγνώριση του οικισμού Διάσελλα και προσάρτησή του στην Κοινότητα Ελαιοχωρίου. 04-12-1997, ο οικισμός Διάσελλα αποσπάται από την Κοινότητα Ελαιοχωρίου και προσαρτάται στο Δήμο Καλαμάτας. Δήμος Καλαμάτας
Κωνσταντίνος Δρακάτος

Ο Κωνσταντίνος Δρακάτος (1928 - 4 Δεκεμβρίου 2013) ήταν Έλληνας ακαδημαϊκός. Ήταν καθηγητής της Στατιστικής στο Πανεπιστήμιο των Αθηνών και υπηρέτησε μεταξύ άλλων ως αντιπρόεδρος και πρόεδρος της Ακαδημίας. Δίδαξε ως καθηγητής της Στατιστικής στο Τμήμα Οικονομικών Επιστημών του Πανεπιστημίου Aθηνών από το 1969 ως το 1996. Δημοσίευσε πλήθος άρθρων σε επιστημονικά περιοδικά και συνέγραψε αρκετά βιβλία.

 Γεννήθηκε στην Ιθάκη το 1928 και σπούδασε οικονομικές επιστήμες στην Αθήνα. Ήταν διδάκτορας της Oικονομικής Στατιστικής στο London School of Economics. Από το 1969 και σχεδόν επί 3 δεκαετίες δίδαξε στο τμήμα Οικονομικών Επιστημών του ΕΚΠΑ. Εργάστηκε επί μακρόν στην Τράπεζα της Ελλάδος, ως το 1976. Μεταξύ άλλων ήταν κοσμήτωρ της Νομικής Σχολής (1978-79), πρόεδρος του Δ.Σ. του ΚΕΠΕ (1990-93) και διοικητής της ΕΤΒΑ (1989-91). Εξελέγη τακτικό μέλος της Ακαδημίας Αθηνών το 1998 και αντιπρόεδρός της για το 2007.Το 1963 του απονεμήθηκε το βραβείο Bowley.Το 2008 για ένα έτος ανέλαβε την προεδρία του ιδρύματος. Από το 2009 και ως τον θάνατό του, ήταν πρόεδρος της Επιτροπής Μελέτης των Επιπτώσεων της Κλιματικής Αλλαγής στην Τράπεζα της Ελλάδος.Πέθανε στην Αθήνα το 2013 και κηδεύτηκε από τον ιερό ναό Αγίου Τρύφωνος στην Κηφισιά, δύο ημέρες αργότερα. (σε όλα τόπος έκδοσης: Αθήνα, εκδόσεις Παπαζήση) "Συναρτήσεις παραγωγής της ελληνικής βιομηχανίας" (1964) "Eλληνικές οικονομικές στατιστικές" (1982) "Στατιστική" (1984) "H ελληνική οικονομία σε κρίση" (1988) "Δυσχέρειες εξόδου της ελληνικής οικονομίας από την κρίση" (1992) "Περιγραφική οικονομική στατιστική" (1993) "H ελληνική οικονομία προς σταθεροποίηση" (1996) "O μεγάλος κύκλος της ελληνικής οικονομίας 1945-1995" (1997) "Προβλήματα συγκλίσεως" (2000) "Ο στόχος της αναδιαρθρώσεως" (2004) "Το πρόβλημα της ανταγωνιστικότητας" (2009) "Μέθοδοι και προβλήματα προγραμματισμού", Εκδόσεις Παπαζήση (1981) "Ο Κωνσταντίνος Καραμανλής στον εικοστό αιώνα", Ίδρυμα Κωνσταντίνος Γ. Καραμανλής (2008) Σελίδα στη ΒιβλιοΝετ.
Κλεόφα της Κύπρου

Η Κλεόφα της Κύπρου (1444 - 8 Ιουνίου 1448) ήταν κύπρια πριγκίπισσα και δεύτερη στη σειρά διαδοχής του κυπριακού στέμματος. Ήταν μέλος του οίκου των Λουζινιάν και κόρη του βασιλιά Ιωάννη Β΄.

 Η μεγαλύτερη αδελφή της Κλεόφας, η Σαρόλτα, είχε προταθεί ως διάδοχο για τον θρόνο. Όταν η Κλεόφα πέθανε στην πρώιμη παιδική της ηλικία, ήταν δεύτερη στην σειρά διαδοχής. Hill, George (1948). A History of Cyprus (στα Αγγλικά). Cambridge, England: Cambridge University Press. Ανακτήθηκε στις 22 Οκτωβρίου 2019. Ρουντ ντε Κόλενμπεργκ, Βιπέρτους Ούγκο : Les Lusignan de Chypre = ΕΠΕΤΗΡΙΣ 10, Λευκωσία, 1980. Cawley, Charles: Cyprus Genealogy (στα αγγλικά) Foundation for Medieval Genealogy. Marek, Miroslav: The House of Poitou (στα αγγλικά). Euweb.
Αλγεβρικές ταυτότητες

Στα μαθηματικά, η ταυτότητα είναι μία σχέση η οποία είναι ταυτολογικά αληθής. Αυτό σημαίνει ότι για οποιοδήποτε αριθμό ή τιμή θέσουμε στους όρους της ταυτότητας, η απάντηση θα είναι η ίδια δηλαδή τα δύο μέρη της ισότητας θα παραμένουν ίσα. Από τους ορισμούς των τριγωνομετρικών αριθμών μια τυχαίας γωνίας θ προκύπτουν βασικές τριγωνομετρικές ταυτότητες που είναι χρήσιμες στο λογισμό με παραστάσεις που περιέχουν τριγωνομετρικούς αριθμούς.

 Είναι η πλέον βασική τριγωνομετρική ταυτότητα : sin 2 ⁡ θ + cos 2 ⁡ θ ≡ 1 {\displaystyle \sin ^{2}\theta +\cos ^{2}\theta \equiv 1\,} η οποία αληθεύει για κάθε τιμή της γωνίας θ {\displaystyle \theta } . Η ταυτότητα αυτή είναι μία εκδοχή του Πυθαγορείου θεωρήματος, όταν η γωνία θ {\displaystyle \theta } ανήκει στο πρώτο τεταρτημόριο του μοναδιαίου κύκλου και επαληθεύει την εξίσωση : x 2 + y 2 = 1 {\displaystyle x^{2}+y^{2}=1} . Αυτή η ταυτότητα επιλύεται αντίστοιχα ως προς ημίτονο ή συνημίτονο : sin ⁡ θ = ± 1 − cos 2 ⁡ θ {\displaystyle \sin \theta =\pm {\sqrt {1-\cos ^{2}\theta }}\quad } και cos ⁡ θ = ± 1 − sin 2 ⁡ θ . {\displaystyle \quad \cos \theta =\pm {\sqrt {1-\sin ^{2}\theta }}.\,} Με χρήση των τριγωνομετρικών αριθμών του ημιτόνου (sine) και του συνημίτονου (cosine) ορίζουμε την εφαπτομένη (tangent) (tan) σε συνάρτηση του ημιτόνου και του συνημίτονου: tan ⁡ θ = sin ⁡ θ cos ⁡ θ , cot ⁡ θ = 1 tan ⁡ θ = cos ⁡ θ sin ⁡ θ . {\displaystyle \tan \theta ={\frac {\sin \theta }{\cos \theta }},\quad \cot \theta ={\frac {1}{\tan \theta }}={\frac {\cos \theta }{\sin \theta }}.} Εύκολα αποδεικνύεται η τριγωνομετρική ταυτότητα: tan ⁡ θ ⋅ cot ⁡ θ = 1 {\displaystyle \tan \theta \cdot \cot \theta =1} .
Κρυονέρι Άρτας

Το Κρυονέρι είναι ένας μικρός οικισμός του Δήμου Κεντρικών Τζουμέρκων με 39 μόνιμους κατοίκους (απογραφή 2011) και βρίσκεται στον ορεινό όγκο των Τζουμέρκων, δίπλα στον ποταμό Άραχθο. Ο οικισμός απέχει από την πόλη της Άρτας περίπου 35 χιλιόμετρα ενώ η απόσταση από το Βουργαρέλι είναι περίπου 23 χιλιόμετρα.Σύμφωνα με το Σχέδιο Καποδίστρια, το Κρυονέρι υπήρξε μέχρι το τέλος του 2010, οικισμός του Δήμου Αθαμανίας με έδρα το Βουργαρέλι. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Κεντρικών Τζουμέρκων. Το Κρυονέρι μαζί με το Κεντρικό, τον Ανδρέα, τον Βαθύκαμπο, τα Λαγκάδια και την Φτέρη αποτελούν την τοπική κοινότητα Κεντρικού με συνολικό πληθυσμό 248 κατοίκους.

 Το Κρυονέρι γειτνιάζει με το Κεντρικό, τον Ανδρέα, τον Βαθύκαμπο, τα Λαγκάδια, την Φτέρη, τον Κάρδαμο, τον Κάμπο και τη Ντάρα. Ο οικισμός αναγνωρίστηκε το 1912 και προσαρτήθηκε στην κοινότητα Νησίστας (παλαιά ονομασία του Κεντρικού). Το 1997 ο οικισμός εντάχθηκε στο δήμο Αθαμανίας και το 2010 στο Δήμο Κεντρικών Τζουμέρκων. Σήμερα ο πληθυσμός ανέρχεται στους 39 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 64 κατοίκους. Η πρώτη φορά που το χωριό ξεπέρασε τους 100 κατοίκους ήταν το 1928 και υπήρξε ο μέγιστος αριθμός κατοίκων. Με την απογραφή του 2011, το επίπεδο του πληθυσμού σημείωσε το χαμηλότερο ρεκόρ. Η μείωση οφείλεται σε μεγάλο βαθμό στη μετακίνηση πολλών κατοίκων στην πόλη της Άρτας και στη μετανάστευση. Οι πληθυσμιακές διακυμάνσεις, αποτυπώνονται στον παρακάτω πίνακα. Οι κάτοικοι έχουν ως κύρια ασχολία την κτηνοτροφία. Αξιόλογα προϊόντα της περιοχής είναι το το μέλι και τα αρωματικά φυτά όπως η ρίγανη, το χαμομήλι και το τσάι βουνού. Στα Τζουμέρκα αλλά και στην περιοχή του κάμπου, ευδοκιμεί μια ποικιλία σταφυλιού με την ονομασία «ιζαμπέλα» ή ζαμπέλα. Η ζαμπέλα είναι ένα υβριδικό σταφύλι ιδιαίτερα ανθεκτικό και γευστικό και είναι ιδανικό για την παραγωγή τσίπουρου αλλά αντίθετα δεν ενδείκνυται για παραγωγή κρασιού. Έχει χρώμα σκούρο κόκκινο ή μαύρο και θεωρείται αγριόκλημα. Στο χωριό υπάρχουν επίσης και ταβέρνες οπου ο επισκέπτης έχει τη δυνατότητα να γευτεί τα παραδοσικά φαγητά της Ηπείρου. Δήμος Κεντρικών Τζουμέρκων Περιφερειακή Ενότητα Άρτας
Βλαντίσλαφ Οντόνιτς

Ο Βλάντισλαφ ο γιος του Όντον ή ο πτύων, πολων. Władysław Odonic ή Plwacz (π. 1190 - 5 Ιουνίου 1239) από τον Οίκο των Πιαστ ήταν δούκας της Μεγάλης Πολωνίας (1229-34), δούκας του Κάλις (1207-17), του Πόζναν (1216-17), κυβερνήτης του Ουίστσιε (1223), του Νάκτο (1225-) και των εδαφών βορειοανατολικά του ποταμού Βάρτα (1234-).

 Ήταν ο μόνος γιος του Όντον, δούκα του Κάλις και της Βιατσεσλάβας των Ρουρικιδών, κόρης του Γιαροσλάβ του Νουνεχούς, πρίγκιπα της Γαλικίας. Έλαβε το όνομά του από τον θείο του Βλάντισλαφ Γ΄ τον Μακροσκελή ή τον προ-προ-πάππο του Βλάντισλαφ Α΄ Χέρμαν. Το παρωνύμιό του ο Πτύων ίσως οφείλεται σε ασθένεια του λαιμού του ή σε κακούς τρόπους. Νυμφεύτηκε το 1218/20 τη Γιαντβίγκα, αγνώστου καταγωγής. Ορισμένοι ιστορικοί πιστεύουν ότι ήταν από την Πομερανία -ίσως ήταν κόρη του Μέστβιν Α΄, δούκα της Πομερανίας- ή από τη Βοημία, μία των Πρεμυσλιδών. Είχε τέκνα: Χέντβικ 1218/20-1234, παντρεύτηκε τον Καζιμίρ Α΄ των Πιαστ, δούκα της Κουγιάβια Πσέμισλ Α΄ 1220/4-1257, δούκας της Μεγάλης Πολωνίας, δούκας του Πόζναν & του Γκνιέζνο Μπολέσλαφ 1224/7-1279, δούκας της Μεγάλης Πολωνίας, δούκας του Κάλις & του Γκνιέζνο Σαλώμη (π. 1225-1267, παντρεύτηκε τον Κορράδο Α΄ των Πιαστ, δούκα του Γκλόγκουφ Ζιεμόμισλ 1228/32-1235/36, απεβ. π. 6 ετών Ευφημία π. 1230-1281, παντρεύτηκε τον Βλάντισλαφ των Πιαστ-Σιλεσίας-Οπόλε, δούκα του Οπόλε-Ρατσίμπους Norbert Mika, Imię Przemysł w wielkopolskiej linii Piastów. Niektóre aspekty stosunków książąt wielkopolskich z Czechami do połowy XIII wieku, [in:] Przemysł II. Odnowienie Królestwa Polskiego edited by Jadwiga Krzyżaniakowej, Poznań 1997, pp. 247-255; Krzysztof Ożóg, Władysław Odonic Plwacz [in:] Piastowie-Leksykon Biograficzny, Kraków 1999, p. 133.